ลูกไม้
โดย...ทีมข่าวการเงินโพสต์ทูเดย์
29 ต.ค. 2565

โดย...ทีมข่าวการเงินโพสต์ทูเดย์
ชัย โสภณพนิช เริ่มงานที่กรุงเทพประกันภัยซึ่งเป็นธุรกิจครอบครัว ตั้งแต่ปี 2519 ที่ได้อำนาจการบริหารอย่างเบ็ดเสร็จ หลังจากเรียนจบด้านบริหารธุรกิจมาจากสหรัฐอเมริกา
เมื่อวัยย่างเข้า 60 ปี ในปี 2545 เขาเคยให้สัมภาษณ์ว่ายังรีไทร์จากงานที่กรุงเทพประกันภัยไม่ได้ เพราะต้องใช้เวลาอีกระยะ เพื่อรอให้ ชวาล ลูกคนที่ 3 และ ลสา น้องนุชสุดท้อง เรียนจบ ก่อนเข้ามารับภารกิจการสืบทอดกิจการต่อ
เวลาล่วงเลยมา 10 กว่าปีแล้ว ได้เวลาที่ชัย จะส่งไม้ต่อให้ทายาทที่วางตัวไว้ เพื่อสานต่อความแข็งแกร่งของธุรกิจประกันภัย โดยเฉพาะในยุคที่ดิจิทัลคืบคลานเข้ามาสร้างความท้าทายให้กับธุรกิจประกันภัยมากขึ้นทุกวัน
ล่าสุด มีการแต่งตั้ง ลสา โสภณพนิช ขึ้นเป็นผู้อำนวยการ ดูแลงานลูกค้ารายใหญ่และลูกค้าทั่วไปผ่านช่องทางนายหน้า ส่วน ชวาล โสภณพนิช ก่อนหน้านี้ได้รับแต่งตั้งเป็นผู้อำนวยการ ดูแลงานธุรกิจลูกค้ารายย่อยของกรุงเทพประกันภัยเรียบร้อยแล้ว
ลูกไม้หล่นใกล้ต้นจริงๆ